open-index/open-wikipedia-markdown huggingface dataset:
குளோரால்

**குளோரால்** *(Chloral)* என்பது Cl3CCHO என்ற மூலக்கூற்று வாய்ப்பாட்டைக் கொண்ட ஒரு கரிம வேதியியல் சேர்மமாகும். டிரைகுளோரோ அசிட்டால்டிகைடு, டிரைகுளோரோயெத்தனால் என்ற பெயர்களாலும் இச்சேர்மத்தை அழைக்கிறார்கள். நிறமற்றதாகவும், எண்ணெய்த் தன்மை கொண்டதாகவும் பரவலான கரைப்பான்கள் பலவற்றில் கரையக்கூடியதாவும் இந்த ஆல்டிகைடு காணப்படுகிறது. தண்ணீருடன் குளோரால் வினைபுரிவதால் குளோரால் ஐதரேட்டு என்ற சேர்மம் உருவாகிறது. ஒரு காலத்தில் மயக்க மருந்தாகவும் தூக்க மருந்தாகவும் இதைப் பயன்படுத்தினார்கள். 

## தயாரிப்பு

ஐதரோகுளோரிக் அமிலத்தின் முன்னிலையில் அசிட்டால்டிகைடை குளோரினேற்றம் செய்து குளோரால் ஐதரேட்டை உற்பத்தி செய்வதன் மூலம் குளோரால் வர்த்தக முறையில் தயாரிக்கப்படுகிறது. எத்தனாலையும் மூலப்பொருளாகப் பயன்படுத்தலாம். ஆண்டிமனி டிரைகுளோரைடு இந்த வினைக்கான வினையூக்கியாகச் செயல்படுகிறது. 

:H3CCHO  +  3 Cl2  +  H2O   →   Cl3CCH(OH)2  +  3 HCl

வினைகலவையில் இருந்து குளோரால் ஐதரேட்டு காய்ச்சி வடிக்கப்படுகிறது. வடிநீர்மத்தை அடர் கந்தக அமிலத்துடன் சேர்த்து அதிலுள்ள நீர் நீக்கப்படுகிறது. அதன் பின்னர் கனமான அமில அடுக்கை தனித்துப் பிரிக்கிறார்கள்.
 
:Cl3CCH(OH)2  →   Cl3CCHO  +  H2O

உருவாகும் விளை பொருளை பின்னக் காய்ச்சி வடித்தல் முறையில் தூய்மை செய்கிறார்கள்.. குளோரினேற்றம் அடைந்த தண்ணீரில் இருந்தும் கூட சிறிதளவு குளோரால் தயாரிக்கப்படுகிறது.

## முக்கிய வினைகள்

குளோரால் தண்ணீருடன் சேர்ந்து குளோரால் ஐதரேட்டு போன்ற கூட்டுசேர் பொருட்களையும் ஆல்ககால்களையும் கொடுக்கிறது.  
நீரேற்றாக உருவாகும் இப்பண்பு ஒரு புறமிருந்தாலும் டைகுளோரோடைபீனல்டிரைகுளோரோயீத்தேன் எனப்படும் பூச்சிக் கொல்லி தயாரிப்பில் குளோரால் ஒரு கட்டுறுப்புத் தொகுதியாகப் பயன்படுகிறது என்பதும் ஒரு முக்கியமான வினையாகும். இச்செயல்முறைக்காக குளோரால் வினையூக்க அளவு கந்தக அமிலத்தின் முன்னிலையில் குளோரோபென்சீனுடன் சேர்த்து சூடுபடுத்தப்படுகிறது. 

Cl3CCHO + 2 C6H5Cl → Cl3CCH(C6H4Cl)2 + H2O

1874 ஆம் ஆண்டு ஆத்மர் செய்ட்லர் இவ்வினையைக் கண்டறிந்தார் . இதனுடன் தொடர்புடைய மெத்தாக்சிகுளோர் என்ற களைக்கொல்லியைத் தயாரிக்கவும் குளோரால் பயன்படுகிறது. 
சோடியம் ஐதராக்சைடுடன் குளோராலைச் சேர்த்து சூடுபடுத்துவதால் குளோரோபாமும் (Cl3CH) சோடியம் பார்மேட்டும் (HCOONa) உருவாகின்றன. 

Cl3CCHO + NaOH → Cl3CH + HCOONa

குளோரால் எளிமையாக டிரைகுளோரோயெத்தனாலாக ஒடுக்கப்படுகிறது. குளோரால் மூலமாகவே இது உடலில் உற்பத்தியாகிறது . 

## பாதுகாப்பு
குளோரால் எளிதாக குளோரால் ஐதரேட்டாக உருவாகிறது என்றாலும் கிட்டத்தட்ட ஒரே மாதிரியான பண்புகளையே இவை கொண்டுள்ளன. நோயாளிகளுக்கு வழக்கமாக கிராம் அளவுகளில் கொடுக்கப்படும் போது எந்தவிதமான தீங்குகளையில் இது தருவதில்லை. தொடர்ச்சியான வெளிப்பாடு உடல் நலத்திற்கு கேடு விளைவிக்கும் . 

## மேற்கோள்கள்

பகுப்பு:ஆல்டிகைடுகள்
பகுப்பு:கரிமகுளோரைடுகள்
பகுப்பு:டிரைகுளோரோமெத்தில் சேர்மங்கள்
மிக்கேல் இலின் தாளர்

**மிக்கேல் இலின் தாளர்** *(Michelle Lynn Thaller)* (பிறப்பு: நவம்பர் 28, 1969,  வவுகேழ்சா, விசுகான்சின்) ஓர் வானியலாளரும் ஆராய்ச்சி அறிவியலாளரும் ஆவார். இவர் நாசாவில் கோடார்டு விண்வெளி மையத்தில் அறிவியல் தொடர்பாடலுக்கான உதவி  இயக்குநராக உள்ளார்.

இவர் 1998 முதல் 2009 வரை அக்ச்சிவப்புக் கதிர்ச் செயல்முறை, பகுப்பாய்வு மையத்தில் அறிவியலாளராகப் பணிபுரிந்தார். பின்னர் இவர் சுபிட்சர் விண்வெளித் தொழில்நுட்பத் தொலைநோக்கியில் பொதுமக்கள் பரப்புரைத் திட்டத்தில் மேலாளராகவும் கலிபோர்னியா தொழில்நுட்ப நிறுவனத்திலும் பணிபுரிந்தார். She is a frequent on camera contributor to programming on The History Channel and Science Channel.

## பின்னணி
இவர் விசுகான்சினில் பிறந்தார்.  தாளர் 1988 இல் வ்வுகேழ்சா தெற்கு உயர்நிலைப் பள்ளியில் படித்த் முடித்தார்.  பிறகு இவர் ஆர்வார்டு பல்கலைக்கழகத்தில்; சேர்ந்து வானியற்பியல் பயின்று இரும விண்மீன்களின் துல்லிய அளவையில் ஈடுபட்டு 1992 இல் இளவல் பட்டம் பெற்றார்.  இவர் ஜார்ஜியா அரசு பல்கலைக்கழகத்தில் சேர்ந்து நெருக்கமான பெரும்பொருண்மை இரும விண்மீன் மைப்புகள் மொத்தல் காற்றுகள் பற்றி ஆய்வில் ஈடுபட்டார். இவர் தன் முனைவர் பட்ட்த்தை 1998 இல் பெற்றார்.

இவர்  Thaller is a regular contributor to the online edition of the * கிறித்திய அறிவியல் கண்காணிப்பு* இதழில் ஒவ்வொரு மாதமும் அற்றிவியல் பத்தியொன்றை தொடர்ந்து எழுதுகிறார். இவர் வரலாற்று அலைவரிசைக் காட்சியிலும் *புடவி எப்படி இயங்குகிறது* எனும் அறிவியல் அலைவரிசைக் காட்சியிலும் தோன்றுகிறார்.  தாளர் *பொருளற்ற வானியல்* எனும் காணொலித் தொடரிலும் தோன்றிப் பங்களித்து விருது பெற்றுள்ளார்.

## சொந்த வாழ்க்கை
இவர் சிக்மா விண்வெளி ஒளியியல் பொறியாளரான ஆந்திரூ பூத்தை மணந்தார் மேரிலாந்தில் வாழ்ந்தார். .

## மேற்கோள்கள்

## வெளி இணைப்புகள்
* Video of Thaller's talk on "Living with a Star: Creating and Maintaining a Life-friendly Planet" in the Silicon Valley Astronomy Lecture Series

பகுப்பு:வாழும் மக்கள்
பகுப்பு:அமெரிக்க வானியலாளர்கள்
பகுப்பு:அமெரிக்கப் பெண் அறிவியலாளர்கள்
பகுப்பு:1969 பிறப்புகள்
பகுப்பு:பெண் வானியலாளர்கள்
பகுப்பு:ஆர்வர்டு பல்கலைக்கழக முன்னாள் மாணவர்கள்
ஆக்டாடெக்கனால்

**ஆக்டாடெக்கனால்** *(Octodecanal)* என்பது C18H36O என்ற மூலக்கூற்று வாய்ப்பாடு கொண்ட ஒரு நீண்ட சங்கிலி ஆல்டிகைடாகும். சிடீரைல் ஆல்டிகைடு  என்ற பெயராலும் இதை அழைக்கிறார்கள். பலவகை பூச்சி இனங்கள் ஆக்டாடெக்கனாக்லை ஒரு பெரமோனாகப் பயன்படுத்துகின்றன 

## மேற்கோள்கள்
.

பகுப்பு:கொழுப்பு ஆல்டிகைடுகள்
மார்குவரைட் இலவுகியேர்

**மார்குவரைட் இலவுகியேர்** *(Marguerite Laugier))* ( **உலோம்மி** எனப்படும்) (12 செப்டம்பர் 1896 – 10 ஜூன் 1976) ஒரு பிரெஞ்சு வானியலாளர் ஆவார். இவர் 1930 களில் இருந்து 1950 கள் வரையில் நைசு வான்காணகத்தில் பணிபுரிந்தார். இக்கால வானியல் கட்டுரைகள் இவரை "மதாம் இலவுகியேர்" எனக் குறிப்பிடுகின்றன.

இவர் 1932 முதல் 1955 வரையில் 21 சிறுகோள்களைக் கண்டுபிடித்த்தாக கூறுகிறது.

இலூயிசு பாயர் அல்சியர்சில் 1949 இல் கண்டுபிடித்த முதன்மைப் பட்டைச் சிறுகோளான  1597 இலவுகியேர் இவரது நினைவாகப் பெயரிடப்பட்டுள்ளது ().

## மேற்கோள்கள்
 

* Brüggenthies, Wilhelm; Dick, Wolfgang R.: *Biographischer Index der Astronomie / Biographical Index of Astronomy*. Frankfurt a.&nbsp;M. 2005, 

பகுப்பு:பிரெஞ்சு வானியலாளர்கள்
பகுப்பு:1896 பிறப்புகள்
பகுப்பு:1976 இறப்புகள்
பகுப்பு:சிறுகோள் கண்டுபிடிப்பாளர்கள்
பகுப்பு:பிரெஞ்சுப் பெண் அறிவியலாளர்கள்
பகுப்பு:பெண் வானியலாளர்கள்
பென்சிலிடின் அசிட்டால்

**பென்சிலிடின் அசிட்டால்** *(Benzylidene acetal)* என்பது C6H5CH(OR)2 என்ற கட்டமைப்பு வாய்ப்பாட்டைக் கொண்ட கரிமச்சேர்மங்களைக் குறிக்கும். இவ்வாய்ப்பாட்டிலுள்ள R என்பது கரிம வேதியியலில் உள்ள ஆல்கைல் அல்லது அரைல் குழுக்களில் ஒன்றைக் குறிக்கிறது. பென்சிலிடின் அசிட்டால்கள் கார்போவைதரேட்டுகள் மற்றும் கிளைக்கோசைடுகள் பற்றிய அறிவியலான கிளைக்கோவேதியியலில் பாதுகாப்புக் குழுக்களாகப் பயன்படுத்தப்படுகின்றன .1,2 அல்லது 1,3-டையால்கள் பென்சால்டிகைடுடன் வினைபுரிவதால் இவை உருவாகின்றன. பிற அரோமாட்டிக் ஆல்டிகைடுகளையும் இதற்காகப் பயன்படுத்தலாம் 

## மேற்கோள்கள்
.

பகுப்பு:வேதி வினைக்குழுக்கள்
பகுப்பு:அசிட்டால்கள்
பகுப்பு:பாதுகாப்புக் குழுக்கள்
ஆணி (சுடுகலன்)

thumb|300x300px|மௌசர் 98 ஆணி-இயக்க புரிதுமுக்கியின் ஆணி. இதை இயக்க ஏதுவாக அதில் இருக்கும் வளைந்த கைப்பிடியை கவனிக்கவும்.
**ஆணி **(ஆங்கிலம்: bolt, *போல்ட்*) என்பது உந்துபொருள் எரிகையில், அறையின் பிற்பகுதியை அடைப்பதற்கும், மற்றும் சேமகத்தில் இருக்கும் வெடிபொதியை அறைக்குள் செலுத்த வகை செய்ய நகரவும் கூடிய, மீளச்சுடும் பின்-குண்டேற்ற சுடுகலனின் ஓர் கூறு ஆகும். 

உறையகற்றியும், வெடியூசியும், ஆணியின் ஒருங்கிணைந்த பகுதிகளாக விளங்குபவை.

## விரிவுரை
ஆணி-இயக்க , நெம்புகோல்-இயக்க, மற்றும் இழைவு-இயக்க புரிதுமுக்கிகள் (மற்றும் சிதறுதுமுக்கிகள்) போன்ற (முற்றிலும்) கைகளால் இயக்கப்படும் சுடுகலன்களில், சுடும் தருணத்தில் ஆணி  நகரா வண்ணம், அதனை பூட்டும்-முனைதுண்டு (*locking lugs*) பிடித்து வைக்கும்; இதனால் விரிவடையும் வாயுக்கள் எல்லாமும் முன்னோக்கித் தள்ளப்படும். பின் மற்றொரு பொதியை அறையில்இடுவதற்கு, ஆணி கைகொண்டு பின்னிழுக்கப்பட வேண்டும்.  

தானியக்க அல்லது அரை-தானியக்க சுடுகலன்களில், ஒவ்வொரு வெடிப்புக்கும் இடையில், ஆணி முன்னும் பின்னுமாக நகர்ந்து கொண்டிருக்கும். இவ்வகை சுடுகலன்களில், பின்னுதைப்பு அல்லது விரிவடையும் வாயு அல்லது பின்னுதைப்புச் சுருள்வில்முதலியன ஆணிக்கு உந்துதல் அளிக்கும். ஆணி பின்னோக்கி நகர்கையில், உறையகற்றி காலி பொதியுறையை அறையில் இருந்து வெளியே இழுக்கும்; அறையில் இருந்த  பொதியுறை முற்றிலும் வெளியே வந்த பின், வெளித்தள்ளியைக் கொண்டு காலி பொதியுறை சுடுகலனில் இருந்து உமிழப்படும் (தூக்கி எறியப்படும்). ஆணி முன்னோக்கி  நகர்கையில், சேமகத்தில் இருந்து ஒரு வெடிபொதியை உருவி, அதனை அறைக்குள் தள்ளும். 

அரை-தானியக்க கைதுப்பாக்கியின் இழைவோனும் கூட, ஆணியின் மறுவடிவமே ஆகும்.

## படங்கள்

Rugersrcarrier.jpg|ஏ.ஆர்.-15 ஆணி தாங்கிகள்
AK74 bolt.jpg|ஏ.கே.-74 ஆணி மற்றும் வெடியூசி.
K31 culasse open.jpg|கே31-ன் ஆணி (அதன் உட்கூறுகளுடன்)
Stgw, Verschluss, Feder.JPG|எஸ்.ஐ.ஜி எஸ்.ஜி 510 போர்ப் புரிதுமுக்கியில் இருந்து கழற்றப்பட்ட தானியக்க ஆணி
MWSS-274 Marines qualify with heavy weapons 130520-M-OT671-037.jpg|ஐக்கிய அமெரிக்க ஈரூடகப் படைவீரர் எம்2 பிரௌவுனிங் துப்பாக்கியில் ஆணியை பொறுத்துகின்றனர்.
Desert Eagle beside a box of Speer 325 Grain HP.jpg|டெசட் ஈகிள் துப்பாக்கியின் வளி-இயக்க சுழலும் ஆணி இயங்குமுறையை வெளிக்காட்டும், பின்னுழுக்கப்பட்டு பூட்டிய நிலையிலுள்ள இழைவோன்


## மேலும் பார்க்க

* சுழலும் ஆணி
* தொலைநோக்கிக்குழல் ஆணி
* பின்குண்டேற்ற இயக்கம்

## மேற்கோள்கள்

* ஆணியை பற்றி மெலும் அறிய 
பகுப்பு:சுடுகலன் கூறுகள்
முத்துப்பந்தல் விழா

**முத்துப்பந்தல் விழா** இந்தியாவின்  தமிழ்நாட்டில் தஞ்சாவூர் மாவட்டம் தேனுபுரீஸ்வரர் கோயிலில் கொண்டாடப்படும் விழாவாகும். ஒவ்வொரு ஆண்டும் இவ்விழா கொண்டாடப்படுகிறது. 

## மூன்று நாள் விழா
2018இல் இவ்விழா சூன் 13ஆம் நாளன்று தொடங்கியது. முதல் நாளில் விழா முதல் திருஞானசம்பந்தருக்கு திருமுலைப்பால் அளிக்கும் நிகழ்வுடன் தொடங்கி, தொடர்ந்து ரிஷப வாகனத்தில் வீதியுலா நடைபெற்றது. இரண்டாம் நாளன்று முத்துக்கொண்டை, முத்துக்குடை, முத்துச்சின்னங்கள் அளித்து வீதியுலா நடைபெற்றது. அதே நாளில் முத்துத் திரு ஓடத்தில் ஞானசம்பந்தர் வீதியுலா நடைபெற்றது. மூன்றாம் நாளன்று முத்துப்பல்லக்கில் எழுந்தருளுவதும், அங்கிருந்து முத்துப்பல்லக்கில் அடியார்களுடன் இறைவனை தரிசித்தலும் நடைபெற்றது. 

## முத்துப்பந்தல் விழா
வைகாசி பிரம்மோற்சவ விழாவின் முக்கிய நிகழ்வு ஞானசம்பந்தருக்கு சிவபெருமான் முத்துப்பந்தல் அளித்து வரவேற்பதாகும்.  தேனுபுரீஸ்வரர் கோயிலுள்ள இறைவனை தரிசிக்க திருஞானசம்பந்தர், அடியார் கூட்டத்தோடு வரும்போது நண்பகலாக இருந்தது. வெப்பம் அதிகமாக இருந்ததை அறிந்த இறைவன் தன் பூதகணங்களை அனுப்பி திருஞானசம்பந்தருக்கு முத்துப்பந்தல் அளித்து, அவரை அழைத்துவருமாறு கூறுகிறார். அவருடைய அழகைக் காண இறைவன் விரும்பியபோது, அத்தலத்தில உள்ள நந்தியம்பெருமான் விலகி இருப்பதை இத்தலத்தில் காணலாம். முத்துப்பந்தல் விழாவின்போது திருஞானசம்பந்தர், திருமடாலயத்திலிருந்து திருமேற்றளிகை கைலாசநாதர் கோயிலுக்கு முத்துப்பல்லக்கில் செல்கிறார். அங்கிருந்து திருச்சத்திமுற்றம் சக்திவனேஸ்வரர் கோயிலை அடைந்தார். பின்பு அங்கிருந்து முத்துப்பந்தலில் வந்து தேனுபுரீஸ்வரரை வழிபட்டார்.   

## விழா நிகழ்வு
முத்துப்பல்லக்கில் வந்த ஞானசம்பந்தர், கோயிலின் ராஜகோபுரத்தைக் கடந்து உள்ளேயுள்ள நந்தி மண்டபத்தின் அருகே கோயிலின் திருக்குளத்தின் முன்பு வந்து, அங்கிருந்து அடுத்த கோபுரம் வழியாக உள்ளே சென்றார். கோயிலின் திருச்சுற்றினை வலம் வந்து முன் மண்டபத்தில் இருந்து இறைவனை வணங்கினார். இறைவனுக்கு நேராக அவர் இருக்கும்போது இருவருக்கும் கற்பூர ஆர்த்தி காட்டப்பட்டது. அடுத்து முன் மண்டபத்தில் தோன்றினார். அப்போது அவருக்கு உரிய பூசைகள் செய்யப்பட்டன. திரளான மக்கள் இந்நிகழ்வினை மிகவும் பக்தியோடு கண்டு இன்புற்றனர்.

## படத்தொகுப்பு

File: Pattisvarammuthupandal2.jpg|கோயிலை நோக்கி முத்துப்பந்தலில் ஞானசம்பந்தர் வருதல்
File: Pattisvarammuthupandal3.jpg|கோயிலுக்குள் வந்து சேருதல்
File: Pattisvarammuthupandal4.jpg|முத்துப்பந்தலில் இருத்தல்
File: Pattisvarammuthupandal5.jpg|மூலவர் சன்னதி நோக்கிக் கிளம்புதல்
File: Pattisvarammuthupandal6.jpg|மூலவர் சன்னதி நோக்கி வருதல்
File: Pattisvarammuthupandal7.jpg|திருச்சுற்றில் வலம் வருதல்
File: Pattisvarammuthupandal8.jpg|இறைவனைப் பார்த்தபின் முன்மண்டபத்தில் இருந்து அருளல்


## மேற்கோள்கள்


பகுப்பு:தமிழர் விழாக்கள்
பகுப்பு:இந்து தொன்மவியல்
பகுப்பு:தஞ்சாவூர் மாவட்டம்
ஆந்தாலியா

**ஆந்தாலியா** (*Antalya*) துருக்கியின் ஐந்தாவது மக்கள்தொகை மிக்க நகரமாகும். இதே பெயருள்ள மாகாணத்தின் தலைநகராகவும் விளங்குகிறது. அனத்தோலியாவின் வளமிக்க தென்மேற்கு கடலோரத்தில் அமைந்துள்ள ஆந்தோலியாவின் எல்லையாக தாரசு மலைத்தொடர் உள்ளது.  ஆந்தோலியா பெருநகரப் பகுதியில் ஒரு மில்லியனுக்கும் கூடுதலான மக்கள் வசிக்கின்றனர். 

இன்று ஆந்தாலியா நகரமாக விளங்கும் இவ்விடத்தில் முதன்முதலாக பொ.மு 200இல்  பெர்காமோன் இராச்சியம் குடியிருப்பை அமைத்தது. விரைவிலேயே இது உராமானியர்களின் ஆட்சியின் கீழ் வந்தது. அவர்களது ஆட்சியில் அத்ரியனின் வாயில் போன்ற புதிய கட்டிடங்கள் எழுப்பப்பட்டன.  சுற்றுப்புற நகர்களும் வளரத்தொடங்கின. பல முறை கைமாறிய இந்த நகரம் 1207இல்  பைசாந்தியப் பேரரசு வசமும் 1391இல் உதுமானியப் பேரரசு வசமும் இருந்தது. உதுமானியராட்சியில் அடுத்த 500 ஆண்டுகளுக்கு அமைதியும் நிலைத்தத்தன்மையும்  நிலவியது. முதலாம் உலகப் போருக்குப் பின்னர் இது இத்தாலியரின் மேற்பார்வைக்கு மாற்றப்பட்டது. துருக்கிய விடுதலைப் போரின் விளைவாக புதிய சுதந்திர துருக்கியால் மீளவும் கைப்பற்றப்பட்டது.

ஆந்தாலியா துருக்கியின் பெரும் பன்னாட்டு கடலோர மகிழிடமாகும்.  நில நடுக்கடற்கரையோரத்தில்  *துருக்கிய ரிவேரா* எனப்படும் இங்கு சுற்றுலாத் துறை வளர்ச்சிக்கு அரசு பல மேம்பாட்டுத் முனைப்புகளை மேற்கொண்டு வருகிறது. 2014ஆம் ஆண்டில் 12.5 மில்லியன் சுற்றுலாப் பயணிகள் இந்த நகருக்கு வந்து சென்றுள்ளனர்.

ஆந்தாலியாவில் 2015ஆம் ஆண்டு  ஜி-20 மாநாடும் 2016 பன்னாட்டு வணிக கண்காட்சியும் (*எக்ஸ்போ 2016*) நடைபெற்றுள்ளன.

## மேற்கோள்கள்

## வெளி இணைப்புகள்

* National Parks Near Antalya
* Things to do in Antalya
* Antalya

பகுப்பு:துருக்கியின் நகரங்கள்
பகுப்பு:தொல்லியற்களங்கள்
பகுப்பு:கடற்கரைகள்
போர்ட் எலிசபெத்

**போர்ட் எலிசபெத்** (*Port Elizabeth*, தமிழ்:*எலிசபெத் துறைமுகம்*) அல்லது  **தி பே** (*The Bay*, *விரிகுடா*) ( ) தென்னாப்பிரிக்காவின் மிகப்பெரிய நகரங்களில் ஒன்றாகும்; இது கிழக்கு கேப் மாகாணத்தில், கேப் டவுனுக்கு கிழக்கே 770 கி.மீ. (478 மைல்) தொலைவில் அமைந்துள்ளது. இந்நகரம் சிலநேரங்களில்  **PE** என தனது ஆங்கில  முதலெழுத்துக்களாலும் "நட்பான நகரம்" அல்லது "காற்றடிக்கும் நகரம்" எனவும் குறிப்பிடப்படுகின்றது.  அல்கோவா விரிகுடாவில் 16 கி.மீ.க்கு பரந்துள்ள இந்த நகரம் தென்னாப்பிரிக்காவின் முதன்மைத்  துறைமுகங்களில் ஒன்றாகும்.  கேப் டவுனுக்கிற்கும் தெற்கேயுள்ள போர்ட் எலிசபெத் ஆபிரிக்கக் கண்டத்தின் தென்கோடியிலுள்ள பெரிய நகரமாக விளங்குகின்றது.

போர்ட் எலிசபெத் 1820இல் கேப் குடியேற்றத்தை சோசா மக்களிடமிருந்து பாதுகாக்கும் பொருட்டு பிரித்தானிய குடியேற்றமாக நிறுவப்பட்டது.  இது இப்போது நெல்சன் மண்டேலா விரிகுடா பெருநகர நகராட்சியின் அங்கமாக உள்ளது; பெருநகரப் பகுதியின் மக்கள்தொகை  1.3&nbsp;மில்லியன் ஆகும்.

பிப்ரவரி 2021 முதல், வால்மர் நகரத்தின் ஹோசா பெயரிலிருந்து கிகெபெர்ஹாவின் பெயர், தென்னாப்பிரிக்கா அரசாங்கத்தால் போர்ட் எலிசபெத் நகரத்தை நியமிக்க முறைப்படுத்தப்பட்டுள்ளது.

## மேற்கோள்கள்

## வெளி இணைப்புகள்

* 
* Port Elizabeth of Yore: The Defiance Campaign of 1952

பகுப்பு:தென்னாப்பிரிக்க நகரங்கள்
பழனிவேல் தியாகராஜன்

**பி. டி. ஆர். பழனிவேல் தியாகராஜன்** (*P. T. R. Palanivel Thiagarajan*, பிறப்பு: மார்ச் 7, 1966) என்பவர் ஒரு தமிழக அரசியல்வாதியும், தற்போதைய சட்டமன்ற உறுப்பினரும் ஆவார். இவரது தந்தையான மறைந்த பி. டி. ஆர். பழனிவேல் ராஜனும் ஒரு அரசியல்வாதி மற்றும் இவரது பாட்டனாரான, பொ. தி. இராஜனும் தமிழகத்தின் ஒரு முக்கியமான அரசியல்வாதியாவார். இவர் 2016 ஆண்டின் தமிழக சட்டமன்றத் தேர்தலில், மதுரை மத்தி தொகுதியில் இருந்து சட்டமன்றத்துக்குத் தேர்ந்தெடுக்கப்பட்டார். தொடர்ந்து 2021 தமிழ்நாடு சட்டமன்றத் தேர்தலில் மீண்டும் மதுரை மத்தி தொகுதியின் சட்டமன்ற உறுப்பினராக மீண்டும் தேர்ந்தெடுக்கபட்டார். இதையடுத்து 2021 மே 7 அன்று தமிழக நிதி அமைச்சசராக பதவியேற்றார்.

## கல்வி
தியாகராஜன் வேதிப் பொறியியலில் தன் பட்டப்படிப்பை திருச்சிராப்பள்ளியில் முன்பு மண்டலப் பொறியியல் கல்லூரி என அழைக்கப்பட்ட தேசிய தொழில் நுட்பக் கழகத்தில் முடித்து, பின்னர் தன் முதுநிலைப் பட்டப்படிப்பை செய்பணி ஆய்வில் முடித்து, பின்னர் முனைவர் பட்டத்தை நியூயார்க் மாநில பல்கலைக்கழகத்தில் மனித காரணிகள் பொறியியல் / பொறியியல் உளவியலில், மேற்கொண்டார்.

## தொழில்
இவர் 1990 இல் ஆபரேஷன்ஸ் அண்ட் சிஸ்டம்ஸ் மேம்பாட்டில் ஒரு சுயாதீன ஆலோசகராக தன் தொழில் வாழ்க்கையைத் துவக்கினார். பின்னர் இவர் 2001 இல் லேமன் பிரதர்ஸ் நிறுவனத்தில் வர்த்தகம் மற்றும் கூட்டு சேவை மேலாளராக - ஃபர்ம் ரிலேஷன்ஷிப் கடன் சேவையில் சேர்ந்தார். பின்னர் அவர் லேமன் பிரதர்ஸ் ஹோல்டிங்ஸ் இன்க் நிறுவனத்தை விட்டு விலகி, 2008 ஆம் ஆண்டு ஆஃப்ஷோர் கேபிடல் மார்க்கெட்ஸ் நிறுவனத்தின் தலைவராக ஆனார். பின்னர் இவர் சிங்கப்பூரில் ஸ்டாண்டர்ட் சார்ட்டர்ட் வங்கியில், குளோபல் கேபிடல் மார்க்கெட்ஸ் பிரிவில் பணியாற்றினார். ஸ்டாண்டர்டு சார்ட்டர்ட் வங்கியில் நிர்வாக இயக்குநர் பொறுப்பில் இருந்தநிலையில் 2014 ஆம் ஆண்டு அதைவிட்டு விலகினார்.

## தனிப்பட்ட வாழ்க்கை
இவரது மனைவியின் பெயர் மார்கரெட் தியாகராஜன் ஆவார். இவருக்கு பழனிதேவன் ராஜன் மற்றும் வேல் தியாகராஜன் ஆகிய இரு மகன்களும் உள்ளனர்.

## அரசியல் வாழ்க்கை
இவர் 2016 ஆண்டின் தமிழக சட்டமன்றத் தேர்தலில், மதுரை மத்தி தொகுதியில் இருந்து தி.மு.க சார்பில் சட்டமன்றத்துக்குத் தேர்ந்தெடுக்கப்பட்டார். 2021 தமிழ்நாடு சட்டமன்றத் தேர்தலில் மீண்டும் மதுரை மத்தி தொகுதியின் சட்டமன்ற உறுப்பினராக மீண்டும் தேர்ந்தெடுக்கபட்டார். இதையடுத்து 2021 மே 7 அன்று தமிழக நிதி மற்றும் மனிதவளத் துறை ( நிதித்துறை, திட்டம், பணியாளர் மற்றும் நிர்வாகச் சீர்திருத்தம், அரசு ஊழியர்களின் ஓய்வூதியம் மற்றும் ஓய்வூதியச் சலுகைகள்) அமைச்சராகப் பதவியேற்றார்.

## மேற்கோள்கள்

பகுப்பு:1966 பிறப்புகள்
பகுப்பு:திராவிட முன்னேற்றக் கழக அரசியல்வாதிகள்
பகுப்பு:வாழும் மக்கள்
பகுப்பு:15 ஆவது தமிழ்நாடு சட்டமன்ற உறுப்பினர்கள்
பகுப்பு:மதுரை மக்கள்
பகுப்பு:மதுரை அரசியல்வாதிகள்
பகுப்பு:மாசாச்சுசெட்டு தொழில்நுட்பக் கழக முன்னாள் மாணவர்கள்
பகுப்பு:16 ஆவது தமிழ்நாடு சட்டமன்ற உறுப்பினர்கள்
பகுப்பு:இந்திய வங்கியாளர்கள்
பகுப்பு:தமிழ்நாட்டு அமைச்சர்கள்
கோகாக் அருவி

கோகாக் நீர்வீழ்ச்சி இந்தியாவின் கர்நாடகா மாநிலத்தில் உள்ள பெல்காம் மாவட்டத்தில் உள்ள கதபிரபா நதியின் மீது அமைந்துள்ள ஒரு நீர்வீழ்ச்சியாகும்.

கோகாக் நகரிலிருந்து ஆறு கிலோமீட்டர் தூரத்தில் இந்த நீர்வீழ்ச்சி உள்ளது. இந்த நீர்வீழ்ச்சியின் உயரம் 52 மீட்டர் ஆகும்.
## மேற்கோள்கள்

பகுப்பு:கர்நாடக அருவிகள்
தேகு

**தேகு** (*Daegu*, 대구, 大邱, மொழியாக்கம் 'பெரிய குன்று') தென் கொரியாவின் சியோல், புசான், இஞ்சியோன் நகரங்களுக்கு அடுத்தபடியாக நான்காவது பெரிய நகரமும் புதுப்பாங்கு நகரமும் ஆகும்.  கெயோங்சாங் மாகாணத்தின் தலைநகரமாகவும் விளங்குகின்றது.  இந்த நகரத்தில் 25 லட்சம் பேர் வாழ்கின்றனர்.

தென்கொரியாவின் கரையோரத்திலிருந்து சுமார் 80 கி.மீ. தென்கிழக்கில் கியோமோ (*Geumho*) ஆற்றின் கரையில் தெகு அமைந்துள்ளது.  இந்நகரம் அமைந்துள்ள தேகு வடிநிலம் இயோங்நாம் வட்டார சமவெளியில் அமைந்துள்ளது. தொன்மைக்காலங்களில் ஜின்ஹன் என்ற நாடு இங்கு இருந்தது. பின்னர் தேகு சில்லா இராச்சியத்தின் அங்கமாக இருந்தது. இந்த இராச்சியம் தான்  கொரியத் தீபகற்பத்தை ஒன்றிணைத்தது. ஜோசியோன் வம்சாவளி காலத்தில் இந்த நகரம்  நாட்டின் எட்டு பாரம்பரிய மாகாணங்களில் ஒன்றான கெயோங்சாங்-தொவின் தலைநகரமாக இருந்தது.

## மேற்கோள்கள்

பகுப்பு:தென்கொரிய நகரங்கள்
அன்னா மேரி பவுவியேர் பீட்டர்சன்

** அன்னா மேரி பவுவியேர் பீட்டர்சன்** *(Hannah Mary Bouvier Peterson)*  (1811-1870) அறிவியலிலும் வானியலிலும் சமையற்களையிலும் நூல்கள் எழுதியுள்ளார். பெரும்பாலான தன் நூல்களைப் பெயரில்லாமலோ தன் இளமைக்காலப் பெயரிலோ எழுதினார்.  *பவுவியேரின் அறிந்த வானியல்: அல்லது, விண்ணக ஆய்வுக்கோர் அறிமுகம்*,  "பள்ளிகள், குடும்பங்கள், தனியாகப் பயிலும் மாணவர்கள் ஆகியோருக்கானவை" ஆகிய நூல்கள் அமெரிக்காவிலும் இங்கிலாந்திலும் பல பதிப்புகளைக் கண்டுள்ளன. இவை மிக உயர்வாகப் பாராட்டப்பட்டன. இவரது கணவரால் எழுதப்பட்டதாகக் கருதப்படும்  *அறிந்த அறிவியல்*  நூலும் பரவலாக அறியப்பட்டதும் பள்ளிகளிலும் *தேசியச் சமையல் நூல்*,  *இளம்மனைவியின் சமையல் நூல்* போன்ற சமையல் நூல்களிலும் எடுத்தாளப்பட்டதுமாக விளங்கியது. இவை பரவலாக மறுபத்திப்பு கண்டன. இவரது நூல்கள் அமெரிக்க வாசிப்பளர்களைக் கவனத்தில் கொண்டு எழுதப்பட்டன ஆகும்.

## நூல்தொகை

### பொது அறிவியல்
* *Familiar science; or, The scientific explanation of common things*  Edited by R. E. Peterson. Philadelphia: Robert E. Peterson & co., 1851. Later reprinted as *Peterson's familiar science, or, The scientific explanation of common things*.

### வானியல்
* *Bouvier's familiar astronomy : or, An introduction to the study of the heavens ; illustrated by upwards of two hundred finely executed engravings ; for the use of schools, families and private students*. by Hannah M. Bouvier.  Philadelphia : Sower, Barnes & Potts, 1855.
* *Familiar astronomy, or, An introduction to the study of the heavens : illustrated by celestial maps, and upwards of 200 finely executed engravings ; to which is added a treatise on the globes, and a comprehensive astronomical dictionary ; for the use of schools, families, and private students.* Philadelphia, London : Childs & Peterson, Trübner, 1856.

### சமையற்கலை
* *The national cook book* by a Lady of Philadelphia [Hannah Mary Bouvier Peterson]. Philadelphia: Robert E. Peterson, 1850.
* *The national cook book* By A lady of Philadelphia [Hannah Mary Bouvier Peterson], A practical housewife [Martha Read]. Philadelphia, Hayes & Zell, 1856. 
* *The national cook book.* By Hannah M. Bouvier. Author of "Familiar Science", "Bouvier's Astronomy", And A practical housewife. Philadelphia, T. B. Peterson & brothers, c1866.
* *The family save-all. Supplying excellent dishes for breakfast, dinner and tea, from cold fragments...* by the Author of "The national cook book". Philadelphia, T. B. Peterson & brothers, c1867.
* *The young wife's cook book : with receipts of the best dishes for breakfast, dinner and tea* by the author of "The national cook book". Philadelphia : T.B. Peterson & Brothers, 1870.

## மேற்கோள்கள்

## வெளி இணைப்புகள்
* Laurel Hill Cemetery

பகுப்பு:1811 பிறப்புகள்
பகுப்பு:1870 இறப்புகள்
பகுப்பு:அமெரிக்கப் பெண் எழுத்தாளர்கள்
பகுப்பு:அமெரிக்க வானியலாளர்கள்
பகுப்பு:அமெரிக்கப் பெண் அறிவியலாளர்கள்
பகுப்பு:பெண் வானியலாளர்கள்
சகாரா கீழமை ஆபிரிக்கா

[thumb|'''அடர் மற்றும் வெளிர் பச்சை:'''   ஐக்கிய நாடுகள் அமைப்புகளின் புள்ளிவிவரங்களில்  வரையறுக்கப்படும் "சகாரா கீழமை ஆபிரிக்கா".<br>'''வெளிர் பச்சை:''' இருப்பினும், [ஐக்கிய நாடுகள் அவையின் புள்ளியியல் துறை  சூடானை வடக்கு ஆபிரிக்காவின் அங்கமாக வகைப்படுத்துகிறது.]]
[thumb|'''சிவப்பு''': ஆபிரிக்காவிலுள்ள அரபு நாடுகள் ([அரபு நாடுகள் கூட்டமைப்பு & ஐக்கிய நாடுகள் கல்வி, அறிவியல், பண்பாட்டு நிறுவனம்).]]
[thumb|ஆபிரிக்காவின் வானிலையைக் காட்டும் எளிமையான நிலப்படம்:  வடக்கின் மிதவறட்சிப் பகுதியான [சகேல்|சகேலும்  ஆப்பிரிக்காவின் கொம்பும்  (மஞ்சள்), நிலநடுக்கோட்டு ஆபிரிக்காவின் வெப்பமண்டல சவான்னாக்களும் (இளம் பச்சை)  வெப்பமண்டலக் காடுகளும் (அடர் பச்சை), வறண்ட  கலகாரி வடிநிலமும்  (மஞ்சள்) தெற்கு ஆபிரிக்காவின்  "நடுநிலக்கடல் சார்ந்த" தெற்கு கடலோரமும் (ஓலிவ்) சகாரா-கீழமை ஆபிரிக்காவில் அடங்கும். கொடுக்கப்பட்டுள்ள எண்கள் *பன்ட்டு விரிவாக்கத்துடன்* தொடர்புடைய  அனைத்து இரும்புக் கால கலைப்படைப்புகளின் நாட்களாகும்.]]

**சகாரா-கீழமை ஆபிரிக்கா** (*Sub-Saharan Africa*) , புவியியலின்படி, சகாராவிற்கு தெற்கிலமைந்த ஆபிரிக்க  கண்டப் பகுதியாகும். ஐக்கிய நாடுகள் அவையின் வரையறையின்படி, சகாராவிற்கு தெற்கே  முழுமையாகவோ அல்லது பகுதியாகவோ அமைந்துள்ள அனைத்து ஆபிரிக்க நாடுகளுமாகும். இதற்கு எதிராக வடக்கு ஆப்பிரிக்காவின் அனைத்துப் பகுதிகளும்  அரபு உலகின் உள்ளங்கமான அரபு நாடுகள் கூட்டமைப்பு  உறுப்பினர்களாகும். சோமாலியா, சீபூத்தீ, கொமொரோசு, மூரித்தானியா புவியியலின்படி சகாரா-கீழமை ஆபிரிக்காவில் இருப்பினும் அவை அரபு நாடுகள் மற்றும் அரபு உலகின் அங்கங்களாகும்.

சகாராவிற்கும் வெப்ப மண்டல சவான்னாக்களுக்கும் இடையேயான இடைநிலை மண்டலமாக சகேல் உள்ளது. வெப்பமண்டல ஆபிரிக்காவின் சவான்னாக் காடுகள் மேலும் தள்ளி உள்ளன.  

3500&nbsp;பொதுயுகம் முன்பிலிருந்தே , சகாரா பகுதிகளும் சகாரா கீழமை பகுதிகளும் பிரிந்திருந்தன; கடும் வானிலையுடனான குறைந்த மக்கள் வசித்த சகாரா ஓர் இயற்கையான தடுப்பாக இருந்தது. இந்த தடுப்பினூடே சூடானிய நைல் மட்டுமே பாய்ந்தது. அதுவும் கூட நைலின் ஆற்றுப்புரைகளால் தடுக்கப்பட்டது. *சகாரா நீரேற்று கோட்பாடு* எவ்வாறு தாவரவினங்களும் விலங்கினங்களும் ( *[[நவீன மனிதரின் ஆப்பிரிக்கத் தோற்றக் கோட்பாடு|மனிதர்கள்]] உட்பட*) ஆபிரிக்காவிலிருந்து மத்திய கிழக்கிற்கும் அதன் வெளியிலும் குடிபெயர்ந்தனர் என்பதை விளக்குகின்றது. ஆபிரிக்க மழைசார் காலங்கள் ஈரமான சகாராவுடன் தொடர்புடையன. அக்காலத்தில் பெரிய ஏரிகளும் மிகுந்த ஆறுகளும் இருந்துள்ளன.

சகாரா கீழமை ஆபிரிக்கா என்ற சொற்பயன்பாடு மிகவும் விமரிசிக்கப்பட்டுள்ளது. இது தெற்கு பகுதிகளை புவியியல்படி மட்டுமே குறிப்பிடுகின்றது. தவிரவும் கீழமை என்பது  கீழ்நிலையான என்ற தோற்றத்தை வெளிப்படுத்துன்றது.  இது ஐரோப்பிய நோக்கில் வரையறுக்கப்பட்டுள்ளதாக விமரிசிக்கப்பட்டுள்ளது.
## மேற்கோள்கள்

## வெளி இணைப்புகள்
* African People Website 
* 50 Factoids about Sub-Saharan Africa
* The Story of Africa – BBC World Service
பகுப்பு:ஆப்பிரிக்காவின் மண்டலங்கள்
பண்டைய அசிரியா

**பண்டைய அசிரியா**  (**Early Period (Assyria)  என்பது கிமு 2500 முதல் கிமு 2025 வரையிலான [[மெசொப்பொத்தேமியா]]வின் [[அசிரிய மக்கள்|அசிரியர்களின்]] பண்பாட்டு வரலாற்றை குறிக்கும். இது [[அசிரிய மக்கள்|அசிரிய மக்களின்]] நான்கு இராச்சியங்களில் முதலாவதாகும்.

[[பழைய அசிரியப் பேரரசு]] (கிமு 2025 - 1378),, [[மத்திய அசிரியப் பேரரசு]] (கிமு 1392  - 934) மற்றும் [[புது அசிரியப் பேரரசு]] (கிமு 911 - 609) பிற மூன்று அசிரியப் பேரரசுகள் ஆகும்.

முதன் முதலாக [[அசிரிய மக்கள்|அசிரியர்கள்]] கிமு 2500ல்  [[மெசொப்பொத்தேமியா]]வின் [[அசூர், பண்டைய நகரம்|அசூர்]] நகரத்தில் [[நகர அரசு|நகர இராச்சியத்தை]] நிறுவினர். பண்டைய [[அசிரிய மக்கள்]]   [[செமித்திய மொழிகள்|கிழக்கு செமித்திய மொழியை]]ப் பேசினர்.

==பெயர் காரணம்==
[[பழைய அசிரியப் பேரரசு]] காலத்தில், [[அசிரியா]] எனும் பெயர், அசிரியர்கள் ஆண்ட  [[அசூர், பண்டைய நகரம்|அசூர்]] நகரத்தின் பெயரால்  அழைக்கப்பட்டது. அசிரியர்கள் தாங்கள் வணங்கும் **அசூர்** எனும் காக்கும் கடவுளின் பெயரால் தங்கள் நகரத்திற்கு [[அசூர், பண்டைய நகரம்|அசூர்]] எனப் பெயரிட்டனர்.

==தோற்றம்==
[[சுமேரியா|சுமேரியர்களின்]] [[அக்காடியப் பேரரசு|அக்காடியப் பேரரசின்]] வீழ்ச்சிக்குப் பின்னர், அக்காடியப் பேரரசின் வடக்குப் பகுதிகளை [[அசிரியா|அசிரியர்களும்]], தெற்குப் பகுதிகளை [[பாபிலோன்|பாபிலோனியர்களும்]] கைப்பற்றி ஆண்டனர். 
 
பண்டைய அசிரியாவின் முதல் ஆட்சியாளன் துடியா கிமு 2450 முதல் கிமு 2450 வரை ஆண்டான். அவனுக்குப் பின் ஆதமு ஆண்டான். [[அசூர், பண்டைய நகரம்|அசூர்]] [[நகர அரசு]] நிலை அடைவதற்கு முன், ஆதாமுக்குப் பின்னர் 13 மன்னர்கள் பண்டைய [[அசிரியா]]வை ஆண்டனர். இவ்வரசர்கள் நாடோடி வாழ்க்கையை மேற்கொண்டிருந்தனர்.

கிமு 2300ல் சர்கோர் அக்காத் எனும் மன்னர் மொசபடோமியாவில் [[அக்காதியம்]] மற்றும் [[சுமேரிய மொழி]] பேசும் மக்களை ஒன்றிணைத்து, [[அக்காடியப் பேரரசு|அக்காடியப் பேரரசை]] (கிமு 2334 -2154)  நிறுவினான்.

==புவியியல்==
[[புறாத்து ஆறு|யூப்பிரடிஸ்]] மற்றும் [[டைகிரிசு ஆறு]]கள் இப்பகுதியை செழிப்பாக்குகிறது. 
===அசூர் நகரம்===

தொல்லியல் அகழ்வாராய்ச்சி படி, அசிரியர்களின் தலைநகரமான [[அசூர், பண்டைய நகரம்|அசூர]], கிமு 2400 ஆண்டிற்கு முன்னர் நிறுவப்பட்டதற்கான சான்றுகள் கிடைத்துள்ளது.

பண்டைய மெசபடோமியா நாகரீக காலத்தின் சிறந்த நகரமாக அசூர் விளங்கியது. இப்பகுதியின் இஸ்தர் கோயில் மற்றும் பழைய அரண்மனையில் தொல்லியல் அகழ்வாராய்ச்சி செய்கையில்  அசூர் நகரத்தின் தொல்பொருட்கள் கண்டெடுக்கப்பட்டது.

==மொழிகள்==
பண்டைய அசிரியர்கள், செமிடிக் மொழியின் கிழக்கு வட்டார மொழியான [[அக்காதியம்]] மற்றும் [[சுமேரிய மொழி]]களைப் பேசினர்.

==சமயம்==


பல கடவுட் கொள்கை கொண்ட பண்டைய அசிரியர்கள், தெய்வங்களின் தலைவரான **அசூர்'''  மற்றும் ஆதாத் தெய்வங்களை அதிகம் வணங்கினர்.

## அசிரியப் பேரரசர்கள்

## இதனையும் காண்க
* அசிரியா
* அசிரிய மக்கள்
* பண்டைய அசிரியா
* பழைய அசிரியப் பேரரசு
* மத்திய அசிரியப் பேரரசு
* புது அசிரியப் பேரரசு
* மித்தானி இராச்சியம்
* நிம்ருத்
* நினிவே
* அசூர்
* லம்மசு

## அடிக்குறிப்புகள்

## ஆதாரங்கள்

## மேற்கோள்கள்

பகுப்பு:பண்டைய அசிரியா
பகுப்பு:வெண்கலக் காலம்
பகுப்பு:மெசொப்பொத்தேமியாவின் வரலாறு
பகுப்பு:ஆசியாவின் முன்னாள் நாடுகள்
பகுப்பு:ஈராக்கின் வரலாறு
பகுப்பு:ஈரானின் வரலாறு
பகுப்பு:துருக்கியின்  வரலாறு
பீனீத்தைல் ஆல்ககால்

**பீனீத்தைல் ஆல்ககால்** *(Phenethyl alcohol )* என்பது C8H10O என்ற மூலக்கூற்று வாய்ப்பாட்டைக் கொண்ட ஒரு கரிம வேதியியல் சேர்மமாகும். 2-பீனைல்யெத்தனால் என்ற பெயராலும் இதை அழைப்பர். பீனீத்தைல் குழுவுடன் (C6H5CH2CH2) ஓர் ஐதராக்சில் குழு (OH) இச்சேர்மத்தில் இணைந்திருக்கிறது. நிறமற்ற நீர்மமான இது தண்ணீரில் சிறிதளவு கரைகிறது. (2 மி.லி/100 மி.லி H2O). ஆனால் பெரும்பாலான கரிமக் கரைப்பான்களுடன் இது கலக்கிறது. இயற்கையில் பரவலாகத் தோன்றும் இச்சேர்மம் பல அத்தியாவசிய எண்ணெய்களில் காணப்படுகிறது. ஓர் இனிய மலரின் வாசனையைக் கொண்டதாகவும் பீனீத்தைல் ஆல்ககால் உள்ளது. 

## தயாரிப்பு
வர்த்தக முறையிலான பீனீத்தைல் ஆல்ககாலை இரண்டு வழிகளில் தயாரிக்கிறார்கள். அலுமினியம் டிரைகுளோரைடு முன்னிலையில் பென்சீன் மற்றும் எத்திலீன் ஆக்சைடு ஈடுபடும் பீரிடல் கிராப்ட்சு முறை பொதுவான தயாரிப்பு முறையாகும். 
:C6H6 + CH2CH2O + AlCl3 → C6H5CH2CH2OAlCl2 + HCl 
வினையில் உருவாகும் அலுமினியம் அல்காக்சைடு அடுத்ததாக நீராற்பகுக்கப்பட்டு பீனீத்தைல் ஆல்ககால் உருவாகிறது. டைபீனைல்யீத்தேன் முக்கியமான உடன் விளைபொருளாகக் கிடைக்கிறது. அதிக அளவு பென்சீனை வினையில் பயன்படுத்தினால் டைபீனைல்யீத்தேன் உருவாதலை தவிர்க்க இயலும். சிடைரீன் ஆக்சைடை ஐதரசனேற்றம் செய்தும் பீனீத்தைல் ஆல்ககாலைத் தயாரிக்க முடியும். 

## ஆய்வகத் தயாரிப்பு
பீனைல்மக்னீசியம் புரோமைடுடன் எத்திலீன் ஆக்சைடை வினைபுரியச் செய்து ஆய்வகங்களில் பீனீத்தைல் ஆல்ககால் தயாரிக்கப்படுகிறது.
:C6H5MgBr + CH2CH2O → C6H5CH2CH2OMgBr
:C6H5CH2CH2OMgBr + H+ → C6H5CH2CH2OH
சாக்ரோமைசெசு செரிவிசியே என்ற ஈசுட்டைப் பயன்படுத்தி பீனைலலானினை உயிரிய மாற்றம் செய்து பீனீத்தைல் ஆல்ககால் தயாரிக்கப்படுகிறது.  

## பயன்கள்
ரோசா போன்ற நறுமண மலர் கொண்ட செடிவகைகளில் பீனீத்தைல் ஆல்ககால் தோன்றுகிறது. 
எனவே ரோசாவின் நறுமணம் தேவைப்படும் நறுமணப்பொருட்கள், வாசனைத் திரவியங்களில் பகுதிப்பொருளாக இது பயன்படுகிறது. சிகரெட்டு, சோப்பு போன்றவற்றிலும் இது பயன்படுகிறது.  

## மேற்கோள்கள்

பகுப்பு:முதன்மை ஆல்ககால்கள்
பகுப்பு:அரோமாட்டிக் ஆல்ககால்கள்
பகுப்பு:பீனைல் சேர்மங்கள்
பகுப்பு:சுவைமணங்கள்
அமினால்

**அமினால் அல்லது அமினோ அசிட்டால்** *(Aminal or Aminoacetal)* என்பது ஒரு வேதி வினைக்குழுவாகும். இவ்வகைச் கரிமச் சேர்மங்களில் இரண்டு அமீன் குழுக்கள் ஒரே கார்பன் அணுவுடன் C(NR2)(NR2)- என இணைந்திருக்கும். இவ்வாய்ப்பாட்டில் இடம்பெற்றுள்ள R ஓர் ஐதரசன் குழு அல்லது ஓர் ஆல்க்கைல் குழுவைக் குறிக்கும் .
அமினால் மற்றும் எமியமினால் குழுக்கள் நைட்ரசன் ஆக்சிசனால் இடப்பெயர்ச்சி செய்யப்பட்ட அசிட்டால்கள் மற்றும் எமியசிட்டால்கள் குழுக்களை ஒத்த சேர்மங்களாகும். பிசர் இண்டோல் தொகுப்பு வினையில் அமினால்கள் தோன்றுகின்றன. வளைய அமினால்களும் நன்கு அறியப்படுகின்றன. டையமீன் மற்றும் ஆல்டிகைடு ஆகியவற்றை ஒடுக்கம் செய்வதால் இவை உண்டாகின்றன .  
## எமியமினால் ஈதர்கள்

எமியமினால் ஈதர்களும் சிலசமயங்களில் அமினால்கள் என்று அழைக்கப்படுகின்றன. ஐயுபிஏசி இதை ஆதரிப்பதில்லை. R‴-C(NR'2)(OR")-R⁗ என்ற மூலக்கூறு கட்டமைப்பில் இவை அமைகின்றன. கிளைக்கோசிலமீன்கள் வளைய எமியமினால் ஈதர்களுக்கு உதாரணமாகும்.   
## மேற்கோள்கள்

பகுப்பு:வேதி வினைக்குழுக்கள்
ஐக்கிய கேரள காங்கிரஸ்

**ஐக்கிய கேரள காங்கிரஸ்**  என்பது நான்கு கட்சிகளின் கூட்டணி ஆகும். அதாவது, கேரள காங்கிரஸ் (மணி) கேரள காங்கிரஸ் (பாலகிருஷ்ண பிள்ளை), கேரள காங்கிரஸ் (ஜேக்கப்) மற்றும் கேரள காங்கிரஸ் (மதச்சார்பற்ற)  ஆகிய  கட்சிகள் ஒன்றிைணந்து  நவம்பர் 2008 இல் கூட்டணியாக உருவானது.  இந்த கூட்டணியின் தலைவராக கே.எம்.மணி அவா்களும், ஆர். பாலகிருஷ்ண பிள்ளையார் கூட்டணியின் ஆலோசகராக இருந்தார்.

இந்த கூட்டணி வெற்றியடையவில்லை  மற்றும் கலைக்கப்பட்டது.

## குறிப்புகள்

பகுப்பு:கேரள அரசியல்
மஞ்சணப்பெட்டி

**மஞ்சணப்பெட்டி** என்பது பனையோலையைக் கொண்டு செய்யப்படும் மிகச் சிறிய ஒரு பெட்டியாகும். உள்ளங்கைக்குள் அடங்கிவிடும் இந்தப் பெட்டிக்கு சிறு முடியும் உண்டு. இதை குருத்தோலை கொண்டு செய்வர். சிறு தெய்வங்களுக்குப் படைக்கும் மஞ்சள், குங்குமம், சந்தனம் போன்றவற்றை இந்தப் பெட்டியில் வைப்பதால், வழிபாட்டில் முக்கியப் பங்கெடுக்கும் தன்மை கொண்டதுமான பெட்டி இது ஆகும்.
## மேற்கோள்கள்

பகுப்பு:கொள்கலன்கள்
பகுப்பு:பனையிலிருந்து பெறப்படும் உணவல்லாப் பொருட்கள்
பகுப்பு:தமிழர் கைத்தொழில்கள்
தமிழ்நாடு அரசு தொழில் முனைவோர் மேம்பாட்டு நிறுவனம்

**தமிழ்நாடு அரசு தொழில் முனைவோர் மேம்பாட்டு மற்றும் புத்தாக்க நிறுவனம்** (Entrepreneurship Development and innovation Institute) என்பது தொழில் முனைவோரின் மேம்பாட்டை நோக்கமாகக் கொண்டு தமிழ்நாடு அரசால் 2001 ஆம் ஆண்டு உருவாக்கப்பட்ட ஒரு நிறுவனம் ஆகும். இது சென்னை, கிண்டியில் உள்ளது. இது குறு, சிறு, நடுத்தர தொழில் நிறுவனங்களின் கட்டுப்பாட்டில் இயங்குகிறது. இதன் தொலைநோக்கு வாசகம் *தொழில் தொடங்க வாருங்கள், தோள் கொடுக்க நாங்கள்* என்பதாகும்.

இந்த நிறுவனம் தொழில் தொடங்க விரும்புவோருக்கு தேவையான ஆலோசனைகள், வழிகாட்டல்களை வழங்குவதை நோக்கமாகக் கொண்டுள்ளது. தாட்கோ திட்டத்தின் கீழ் கடனுதவி பெறுபவர்களுக்கு தொழில் தொடங்கும் முன்பு இந்த நிறுவனத்தால் கட்டாயப் பயிற்சி அளிக்கப்படுகிறது. பயிற்சி நிறைவு செய்த பின் பயிற்சி பெற்றவர்களுக்கு தொழில் முனைவோர் மேம்பாட்டு பயற்சி நிறுவனம் சார்பில் சான்றிதழ் வழங்கப்படுகிறது.
## மேற்கோள்கள்

பகுப்பு:தமிழ்நாடு அரசு நிறுவனங்கள்
எலன் சாயர் கோகு

** எலன் பேட்டிள்சு சாயர் கோகு** *(Helen Battles Sawyer Hogg)*, CC (1 August 1905 &ndash; 28 January 1993) ஓர் அமெரிக்க-கனடிய வானியலாளர் ஆவார். இவர் பேரியல் கொத்துகள், மாறும் விண்மீன்கள் பற்றிய முன்னோடி ஆய்வுக்காக பெயர்பெற்றவர்.  இவர் பல வானியல் அமைப்புகளுக்கு முதல் பெண் தலைவராக இருந்துள்ளார். இவர் தன்காலச் சிறந்த அறிவியல் பெண்மணியாகவும் விளங்கியுள்ளார். அப்போது பல பல்கலைக்கழகங்கள் பெண்களுக்கு அறிவியல் பட்டமேதும் வழங்குவதில்லை என்பது குறிப்பிடத்தக்கது. இவரது அறிவியல் பரப்புரையும் அறிவியல் இதழ்ப்பணியும் *[[Toronto Star]]* ("With the Stars", 1951&ndash;81),  *Journal of the [[Royal Astronomical Society of Canada]]* ("Out of Old Books", 1946&ndash;65) ஆகியவற்றில் வானியல் பத்திகளாக அமைந்தன. இவர் தன்காலத்தில் அறுபது ஆண்டுகளாக மாபெரும் அறிவியலாளராகவும் அருளார்ந்த ஆளுமையாகவும் மதிக்கப்பட்டார்.

## சொந்த வாழ்க்கை

எலன் மாரடைப்பால் 1993 ஜனவரி 28 இல் ஒண்டாரியொ, இரிச்மாண்டு கில் எனுமிடத்தில் இறந்தார்.

## தகைமைகளும் விருதுகளும்

விருதுகள்
*  அமெரிக்க வானியல் கழக வானியலுக்கான ஆன்னி ஜம்ப் கெனான் விருது, 1950.
*  பசிபிக் வானியல் கழக கிளம்ப்கே இராபெர்ட்சு விருது, 1984.
*  கனடிய அரசு நிறுவன சாந்த்போர்டு விருது, 1985.
*  இரிட்டனவுசு வானியல் கழக வெள்ளிப் பதக்க விருது, 1967.
*  கனடிய நூற்றாண்டுப் பதக்கம்,  1967.

தகைமைகள்
*  கனடிய ஆணை அலுவலர்,  1968.  பிறகு 1976 இல் கனடியத் துணைவராக பதவி உயர்வு – இது கனடாவிலேயே மிக உயர்ந்த தகைமை ஆகும்.
*  சிறுகோள் 2917 சாயர் கோகு இவரது நினைவாகப் பெயரிடப்பட்டது. 
* ஒண்டாரியொ ஒட்டாவா தேசிய அறிவியல் அருங்காட்சியகமும் சிலியில் உள்ள டொராண்டோ பல்கலைக்கழகத் தெற்கு வான்காணகத்தின் தொலைநோக்கியும் இவருக்குக் காணிக்கையாக்கப் பட்டன.

## மேற்கோள்கள்

## வெளி இணைப்புகள்
* Astronomy was Helen Hogg's lifetime work

* U.Toronto biography 
* Biography 
* Helen Sawyer Hogg Honored
* Out of Old Books: Essays on the History of Astronomy by Helen Sawyer Hogg

* Oral History interview transcript with Helen Sawyer Hogg 17 August 1979, American Institute of Physics, Niels Bohr Library and Archives 
* Bibliography from the Astronomical Society of the Pacific
* The San Diego Supercomputer Center Presents Women in Science, A Selection of 16 Significant Contributors 
* University of Toronto Archives and Records Management Services 
* Archival papers held at University of Toronto Archives and Records Management Services 

### நினைவேந்தல்கள்

* JAVSO '''22''' (1993) 83
* JRASC '''86''' (1993) 351
* PASP '''105''' (1993) 1369

பகுப்பு:1905 பிறப்புகள்
பகுப்பு:1993 இறப்புகள்
பகுப்பு:அமெரிக்க வானியலாளர்கள்
பகுப்பு:அமெரிக்கப் பெண் அறிவியலாளர்கள்
பகுப்பு:கனடிய வானியலாளர்கள்
பகுப்பு:கனடியப் பெண் அறிவியலாளர்கள்
பகுப்பு:பெண் வானியலாளர்கள்
என்றியேட்டா கில் சுவோப்

**என்றியேட்ட கில் சுவோப்** *(Henrietta Hill Swope)* (அக்தோபர் 26, 1902 – நவம்பர் 24, 1980) ஓர் அமெரிக்க வானியலாளர் ஆவார். இவர் மாறும் விண்களைப் பற்றி ஆய்வு செய்தார். குறிப்பாக, செபீடு விண்மீன்களுக்கான அலைவுநேரம்-ஒளிர்மை உறவை அளந்தார். இவை தம் இயல்பு ஒளிர்மைக்கு நேர்விகிதத்தில் மாறும் அலைவுநேரம் கொண்ட மிகவும் பொலிவான மாறும் விண்மீன்கள் ஆகும். இவற்றின் அலைவுநேர அளவீடுகள் அவற்ரின் தொலைவுகளோடு உறவுள்ளவை. எனவே இத்தொலைவுகளை வைத்து பால்வழியின் உருவளவையும் அதிலிருந்தான மற்ற பால்வெளிகளின் தொலைவுகளையும் கண்டறியலாம்.

## தகைமைகளும் விருதுகளும்
* வானியலுக்கான ஆன்னி ஜம்ப் கெனான் விருது, 1968
*  சிறுகோள் 2168 சுவோப் இவரது நினைவாகப் பெயரிடப்பட்டது.
* பெர்னார்டு தகைமை முன்னாள் மாணவர் விருது, 1975	
* The Swope Telescope இவரது நினைவாக சிலியில் உள்ள இலாசு கம்பனாசு வாண்காணகத்தின் சுவோப் தொலைநோக்கி பெயரிடப்பட்டது.
*  சுவிட்சர்லாந்து பேசல் பல்கலைக்கழகம் 1975 இல் இவருக்குத் தகைமை முனைவர் பட்டம் வழங்கியுள்ளது.
* பெர்னார்டு கல்லூரி தகைமைப் பதக்கம், 1980

## மேற்கோள்கள்

## வெளி இணைப்புகள்
* Henrietta Hill Swope Papers.Schlesinger Library , Radcliffe Institute, Harvard University.
* http://www.aip.org/history/ohilist/4909.html 

பகுப்பு:1902 பிறப்புகள்
பகுப்பு:1980 இறப்புகள்
பகுப்பு:அமெரிக்க வானியலாளர்கள்
பகுப்பு:அமெரிக்கப் பெண் அறிவியலாளர்கள்
பகுப்பு:பெண் வானியலாளர்கள்
நடுநிலக்கடல் சார் வானிலை

upright=1.8|thumb|நடுநிலக்கடல் சார் வானிலை நிலவும் மண்டலங்கள்
320 px|thumb
[thumb| [காத்தலோனியாவின் கோஸ்டா பிராவா நடுநிலக்கடலோரப் பகுதி]]
**நடுநிலக்கடல்சார் வானிலை** (*Mediterranean climate*) அல்லது  **உலர் கோடை வானிலை** மழைமிகு குளிர்காலத்தையும் உலர்ந்த கோடைக்காலத்தையும் கொண்ட வானிலையாகும்.  நடுநிலக்கடல் வடிநிலத்தை ஒட்டி இந்தப் பெயர் குறிப்பிடப்பட்டாலும் பொதுவழக்கில் இது அமெரிக்க ஐக்கிய நாட்டின் பெரும்பான்மையான கலிபோர்னியா, மேற்கு, தெற்கு ஆஸ்திரேலியா பகுதிகள், தென்மேற்கு தென்னாப்பிரிக்கா, மேற்கு, நடு ஆசியாவின் சில பகுதிகள், மத்திய சிலி போன்ற புவியின் பிற பகுதிகளையும் குறிக்கும். இந்த வானிலை நிலவுமிடங்கள் பொதுவாக கண்டங்களின் மேற்கு கடலோரங்களில் நிலநடுக்கோட்டிற்கு கிட்டத்தட்ட  30 முதல் 45 பாகைகள் வடக்கிலும் தெற்கிலும் காணப்படுகின்றன.

இந்த வானிலைப் பகுதிகளில் தொடர்ச்சியாக இல்லாத குறும்புதர்கள் (நடுநிலக்கடல் பகுதியில் *கார்ரிகு*, கலிபோர்னியாவில் *சப்பார்ரல்*,   தென்னாபிரிக்காவில் *பின்போசு* , சிலியில் *சிலியன் இசுக்ரப்*) வளர்கின்றன. இங்கு விளையும்  "நடுநிலக்கடல்சார் மும்மூர்த்தி" எனப்படும் பாரம்பரிய உணவுகளான கோதுமை, திராட்சை மற்றும் ஆலிவ் மிகவும் அறியப்பட்டவை.

இந்த வானிலை உள்ள புகழ்பெற்ற நகரங்களாக நடுநிலக்கடல் பகுதியில் ஏதென்ஸ், அல்ஜியர்ஸ், பார்செலோனா, பெய்ரூத், இசுமீர், எருசலேம், மர்சேய், உரோம், வாலேன்சியா, தூனிஸ் ஆகியவையும் மற்ற பகுதிகளில் அடிலெயிட், கேப் டவுன், காசாபிளாங்கா, துசான்பே, லாஸ் ஏஞ்சலஸ், லிஸ்பன், பேர்த், சான் பிரான்சிஸ்கோ, சான் டியேகோ (சிலி), தாஷ்கந்து ஆகியவையும் உள்ளன.
## வெளி இணைப்புகள்
* நடுநிலக்கடல்சார் வானிலை குறித்த விளக்கம் 

பகுப்பு:வானிலை
சாகேல்

சாகேல் ஆப்பிரிக்காவின் பாலைவனப்பகுதியான சகாராவிற்கும்  சூடானிய  சாவன்னாக்களுக்கும் இடைப்பட்டுள்ள  மித-வறண்ட நிலப்பரப்பாகும்.  இந்த பகுதி அட்லாண்டிக் கடலோரத்திலிருந்து செங்கடல் கடற்கரை வரை நீண்டுள்ளது. *சாஹில்* (ساحل) என்ற அரபிச் சொல்லிலிருந்து பெறப்பட்டுள்ள இந்தப் பெயர்  *கடலோரம்*, *கடற்கரை* என்ற பொருள் கொண்டது. கிழக்கு அல்சீரியா,நைஜர்,நைஜீரியா,சாட்,சூடான்,தெற்கு சூடான், எரித்திரியா ஆகிய நாடுகள் இப்பரப்பில் அடங்கும்.

வரலாற்றில், சாகேலின் மேற்குப் பகுதி சில நேரங்களில் சூடான் மண்டலம் எனப்படுகின்றது.

## மேற்கோள்கள்

## வெளி இணைப்புகள்

* rain4sahara.org: Rain for the Sahel and Sahara

பகுப்பு:ஆப்பிரிக்காவின் மண்டலங்கள்
செருமேனியம் மோனோசல்பைடு

**செருமேனியம் மோனோசல்பைடு** *(Germanium monosulfide)* என்பது GeS என்ற மூலக்கூற்று வாய்ப்பாட்டைக் கொண்ட ஒரு கனிம வேதியியல் சேர்மமாகும். இதை செருமேனியம்(II) சல்பைடு என்ற பெயராலும் அழைப்பார்கள். செம்பழுப்பு நிறத் தூளாக அல்லது கருப்பு நிறப் படிகங்களாக செருமேனியம் மோனோசல்பைடு காணப்படுகிறது . உலர்நிலையில் உள்ள போது செருமேனியம்(II) சல்பைடு நிலைப்புத்தன்மையுடன் காணப்படுகிறது. ஆனால் ஈரக்காற்றில் இது மெல்ல நீராற்பகுப்பு அடைகிறது. தண்ணிருடன் வேகமாக வினைபுரிந்து செருமேனியம்(II) ஐதராக்சைடையும் பின்னர் செருமேனியம்(II) ஆக்சைடையும் கொடுக்கிறது. வெற்றிடத்தில் சிதைவடையாமல் பதங்கமாகும் சில சல்பைடுகளில் இதுவும் ஒன்றாகும்  It is one of a few sulfides that can be sublimed under vacuum without decomposition..
 
## தயாரிப்பு

செருமேனியம் டைசல்பைடை (GeS2) செருமேனியத்துடன் சேர்த்து ஒடுக்குவதன் மூலம் செருமேனியம் மோனோசல்பைடு விங்லெர் என்பவரால் முதலில் தயாரிக்கப்பட்டது.  ஐதரசன் வாயுக் கற்றை அல்லது அதிகப்படியான ஐப்போபாசுப்பரசு அமிலம் (|H3PO2) செலுத்தி தொடர்ந்து வெற்றிடத்தில் பதங்கமாகச் செய்வதன் மூலமாகவும் இதைத் தயாரிக்க முடியும்.

## கட்டமைப்பு
கருப்பு பாசுபரசைப் போல அடுக்குக் கட்டமைப்புடன்  செருமேனியம் மோனோசல்பைடு காணப்படுகிறது .  Ge-S பிணைப்பு நீளம்  247 முதல் 300 பைக்கோ மீட்டர்களாகும் . மூலக்கூற்று GeS வாயு நிலையில் Ge-S பிணைப்பின் பிணைப்பு நீளம்  201.21 பைக்கோமீட்டர்களாகும் . 

## மேற்கோள்கள்

பகுப்பு:செருமேனியம்(II) சேர்மங்கள்
பகுப்பு:மோனோசல்பைடுகள்
கோபால்ட்டு(II) பாசுப்பைடு

**கோபால்ட்டு(II) பாசுப்பைடு** *(Cobalt(II) phosphide)* என்பது Co3P2  என்ற மூலக்கூற்று வாய்ப்பாடு கொண்ட கனிம வேதியியல் சேர்மமாகும் , இச்சேர்மத்தினுடைய மூலக்கூற்று நிறை 238.747 கிராம்/மோல்கள் ஆகும். உயர் ஆற்றல் மற்றும் உயர் அதிர்வெண் பயன்பாடுகளில் இது ஒரு குறைகடத்தியாகப் பயன்படுவதாகக் கூறப்படுகிறது.  

## மேற்கோள்கள்

பகுப்பு:கோபால்ட் சேர்மங்கள்
பகுப்பு:பாசுபைடுகள்
குறும்பர் ஓவியங்கள்

**குறும்பர் ஓவியங்கள்** என்பது தமிழ்நாட்டின், நீலகிரி மாவட்டத்தில் வாழும் மலைவாசி மக்களான குறும்பர் இனமக்கள் வரையும் ஓவியங்களாகும். குகைகளிலும், மலைப் பாறைகளிலும் வரைந்துவந்த ஆதிவாசிகளின் பழக்கம் தொடர்ந்துகொண்டே வந்து, பின்னர் கோயில் திருவிழா, பண்டிகைகளின்போது வீட்டுச் சுவர்களில் வரையக்கூடியதாக ஆனது.

இந்த ஓவியங்கள் கொவைக்கல், கும்பதேவா, தேன் எடுத்தல், திருமணம், கொவை மனை, கெதேவா, திருவிழா என குறும்பர் பழங்குடியின மக்களின் வாழ்வியலைப் பேசுபவையாக உள்ளன. இவர்கள் தங்கள் ஓவியங்களை வரைய இயற்கை வண்ணங்களைப் பயன்படுத்துகின்றனர்.  ஓவியங்களுக்கு பயன்படுத்தும் வண்ணத்தை, வேங்கை மரத்தில் இருந்து எடுக்கப்படும் பிசினைக் கொண்டு தயாரிக்கின்றனர். இந்த பிசினை பதப்படுத்தி தண்ணீர் சேர்த்து பழுப்பு வண்ணத்தை உருவாக்குகின்றனர். இவர்களின் பெரும்பாலான ஓவியங்கள் பழுப்பு நிறத்திலானவை. இலைகளின் பச்சை நிறத்துக்காக சில இலைகளையே பிழிந்து சாறெடுத்து பயன்படுத்துகின்றனர். தற்போது இந்த ஓவியங்களை கேன்வாசிலும் வரைந்து ஓவியக்கண்காட்சி வழியாக விற்பனை செய்கின்றனர்.
## மேற்கோள்கள்

பகுப்பு:நீலகிரி மாவட்டம்
பகுப்பு:இந்திய ஓவியப் பாணிகள்
டைபுளோரோபாசுப்பாரிக் அமிலம்

**டைபுளோரோபாசுப்பாரிக் அமிலம்** *(Difluorophosphoric acid)* என்பது HPO2F2  என்ற மூலக்கூற்று வாய்ப்பாட்டைக் கொண்ட ஒரு கனிம வேதியியல் சேர்மமாகும். இது ஒரு  நிறமற்ற நீர்மமாகும். இந்த அமிலம் குறைவான பயன்பாடுகளைக் கொண்டது ஆகும். ஏனெனில் இது வெப்பவியலாகவும் நீராற்பகுப்பு வழியாகவும் நிலைப்புத்தன்மை அற்றது ஆகும் .

பாசுப்பரசு ஆக்சிபுளோரைடை நீராற்பகுப்பு செய்து இதைத் தயாரிக்கலாம். 

:POF3  +  H2O  →  HPO2F2  +  HF.

மேலும் இதை நீராற்பகுக்கும் போது மோனோபுளோரோபாசுப்பாரிக் அமிலம் உருவாகிறது.

:HPO2F2  +  H2O  →  H2PO3F  +  HF

முழுமையான நீராற்பகுப்பினால் பாசுப்பாரிக் அமிலம் கிடைக்கிறது.

:H2PO3F  +  H2O  →  H3PO4  +  HF 
டைபுளோரோபாசுப்பாரிக் அமிலத்தினுடைய உப்புகள் டைபுளோரோபாசுப்பேட்டுகள் எனப்படுகின்றன. 

## மேற்கோள்கள்

பகுப்பு:ஆக்சோ ஆலைடுகள்
பகுப்பு:புளோரைடுகள்
பகுப்பு:பாசுபரசு ஆலைடுகள்
பகுப்பு:புளோரோ அணைவுச் சேர்மங்கள்
புளோராபாசுப்பாரிக் அமிலம்

**புளோராபாசுப்பாரிக் அமிலம்** *(Fluorophosphoric acid )* என்பது H2PO3F என்ற மூலக்கூற்று வாய்ப்பாட்டைக் கொண்ட ஒரு கனிம வேதியியல் சேர்மமாகும். நிறமற்ற பாகுநிலை நீர்மமான இதை குளிர்வித்து திண்மமாக்கினால் ஒரு வகையான கண்ணாடியாக உருவாகிறது 

பாசுப்பரசு பெண்டாக்சைடை ஐதரசன் புளோரைடுடன் சேர்த்து சூடுபடுத்தினால் புளோரோபாசுப்பாரிக் அமிலம் கிடைக்கிறது. பாசுப்பரசு ஆக்சி புளோரைடை நீராற்பகுப்பு வினைக்கு உட்படுத்தினாலும் புளோரோபாசுப்பாரிக் அமிலத்தைத் தயாரிக்கலாம். இவ்வினையில் முதலில் டைபுளோரோபாசுப்பாரிக் அமிலம் உருவாகிறது.
 
:HPO2F2  +  H2O  →  H2PO3F  +  HF

முழுமையான நீராற்பகுப்பு மூலம் பாசுப்பாரிக் அமிலத்தைப் பெறலாம்.
:H2PO3F  +  H2O  →  H3PO4  +  HF

## வினைகள்

அமிலச் சம்நிலை சுட்டெண் (pKa) மதிப்பு 3.5 மற்றும் 8.5 என்ற அளவுகள் கொண்ட ஓர் இருகார அமிலமாக புளோரோபாசுப்பாரிக் அமிலம் கருதப்படுகிறது. இதனுடைய இணை காரங்கள் மோனோபுளோரோபாசுப்பேட்டுகள் ஆகும். நீராற்பகுப்பியலின் படி இவை திடமானவையாகும். 

## மேற்கோள்கள்

பகுப்பு:ஆக்சோ ஆலைடுகள்
பகுப்பு:புளோரைடுகள்
பகுப்பு:பாசுபரசு ஆலைடுகள்
பகுப்பு:புளோரோ அணைவுச் சேர்மங்கள்
பஜாஜ் குயூட்

**பஜாஜ் குயூட்** முன்பு **பஜாஜ் ஆர்ஈ60** என அழைக்கப்பட்டது (**Bajaj Qute**, earlier called **Bajaj RE60)** என்பது நான்குபேர் பயணிக்கும் பின்புற எஞ்சின் கொண்ட மலிவு விலை மகிழுந்து ஆகும். இதை இந்திய நிறுவனமான பஜாஜ் ஆட்டோ நிறுவனம் இந்தியப் போக்குவரத்துச் சந்தையை முதன்மை இலக்காக கொண்டு தயாரித்துள்ளது. இந்த மகிழுந்தானது   பஜாஜ் ஆட்டோ நிறுவனம் தயாரித்த முதல் நான்கு சக்கர வாகனம் ஆகும். இது 2012 ஆம் ஆண்டு ஜனவரி 3 ஆம் தேதி வெளிவந்தது. என்றாலும்  இந்தியாவில், குவாட்ரி சைக்கிள் எனப்படும் நான்கு சக்கரங்களைக் கொண்ட இந்த சிறிய ரக மகிழுந்துகளுக்கு சட்டபூர்வ அனுமதி இல்லாத காரணத்தால் விற்பனைக்கு இன்னும் வரவில்லை.

22 மே 2013 அன்று, இந்திய ஒன்றிய அரசு சட்டபூர்வமாக இந்த மகிழுந்தை குவாட்ரி சைக்கிள் என வகைப்படுத்தியது. இது மணிக்கு  90 கிமீ வேகத்தை எட்ட முடியாத வாகனமாக உள்ளதால், ஆட்டோ ரிக்சாக்களுக்கு பதிலாக வணிக நோக்கங்களுக்காக மட்டுமே பயன்படுத்த அனுமதிக்கப்படுகிறது.

## வரலாறு
2010 இல், பஜாஜ் ஆட்டோ நிறுவனமானது ரெனால்ட் மற்றும் நிசான் மோட்டார் ஆகியவற்றின் ஒத்துழைப்புடன் 2,500 அமெரிக்க டாலர் விலையில் மகிழுந்தை உருவாக்குவதாக அறிவித்தது, இது சோதனை ஓட்டத்தில் ஒரு லிட்டர் பெட்ரோலுக்கு   (3.3 L/100&nbsp;km)  செல்லத்தக்கதாகவும், மேலும் மற்ற சிறிய ரகக் மகிழுந்துகள் வெளியிடும் புகை அளவை விட மிக மிகக் குறைவானதாகவும் ( 100&nbsp;g/km) உள்ளது.

முதன் முதலில் 2012ஆம் ஆண்டு தில்லியில் நடைபெற்ற ஆட்டோமொபைல் கண்காட்சியில் இந்த மகிழுந்தை பஜாஜ் நிறுவனம் காட்சிப்படுத்தியிருந்தது. பஜாஜ் ஆட்டோ நிறுவனமானது குதியுந்து மற்றும் மூன்று சக்கர ஆட்டோ ரிக்சாக்களுக்கு மிகவும் பிரபலமானது, மேலும் இந்தியாவின் இரண்டாவது மிகப்பெரிய இரு சக்கர வாகன உற்பத்தியாளர் மற்றும் மூன்று சக்கர வாகன உற்பத்தியில் உலகளவில் முன்னிலையில் உள்ளது. குயூட் வாகனத்தின் வழியாக நான்கு சக்கர வாகனச் சந்தையில் பஜாஜ் நிறுவனம் முதன்முதலில் நுழைந்துள்ளது. நிறுவனமானது தன் அறிமுகத்தில் இந்த மகிழுந்தானது  செல்லக்கூடியது மற்றும் குறைந்த அளவு கார்பண்டை ஆக்சைடை உமிழக்கூடியது என அறிவித்தது.

இது ஏறக்குறைய ஆட்டோ ரிக்சாவை போன்றதுதான், என்றாலும் ஆட்டோ ரிக்சாவை விட இது பாதுகாப்பானது. இதன் அடிப்படை வடிவமைப்பில் வாடகை மீட்டர் பொறுத்தப்பட்டிருக்கும் ஆனால் இதன் உள்புறம் மகிழுந்தின் தோற்றத்தைக் கொண்டதாக இருக்கும். அத்துடன் இதற்கு ஸ்டீரிங் வீலும் இருக்கும். ஓட்டுநர்  உள்பட நான்கு பேர் இதில் பயணிக்க அனுமதிக்கப்படுவர்.

## தொழில்நுட்ப குறிப்புகள்
இந்தக் காரின் பின்புறத்தில் என்ஜினும் அது  200 சிசி திறன் கொண்டதாகவும், ஒற்றை சிலிண்டர் கொண்ட, நான்கு ஸ்டிரோக் இன்ஜினைக் கொண்டது.  இதன் அதிகபட்ச வேகம் மணிக்கு 70 கி.மீ. ஆகும். இந்த என்ஜின் சிஎன்ஜி மற்றும் எல்பிஜி-யில் இயங்கும் வகையிலானது. இதில் மோட்டார் சைக்கிள் உள்ளதைப் போன்று 5 கியர்கள் உள்ளன. இது 400 கிலோ எடைகொண்டதாக உள்ளது. பஜாஜின் முதல் நான்கு சக்கர வாகனத்தின் திருப்பு ஆரமானது 3.5 மீட்டர் ஆகும்.
## மேற்கோள்கள்

## வெளி இணைப்புகள்

* Official page

பகுப்பு:தானுந்துகள்
தங்கம் சால்கோசெனைடுகள்

**தங்கம் சால்கோசெனைடுகள்** *(Gold chalcogenides)* என்பவை தங்கம் உலோகத்துடன் தனிம வரிசை அட்டவணையின் நெடுங்குழு 16 தனிமங்களான சால்கோசென்களில் ஒன்று வினைபுரிந்து உருவாகும் சேர்மத்தைக் குறிக்கும். ஆக்சிசன், கந்தகம், செலீனியம், தெலுரியம், பொலோனியம், லிவர்மோரியம் போன்ற தனிமங்கள் சால்கோசென்களாகும். 
*தங்கம்(III) ஆக்சைடு Au2O3 : 160° செல்சியசு வெப்பநிலைக்கு மேற்பட்ட வெப்பநிலையில் தங்கம் மற்றும் ஆக்சிசனாக சிதைவடைகிறது. அடர் காரங்களில் இது கரைந்து [Au(OH)4]− அயனியாக உருவாகிறது. 
*தங்கம்(I) சல்பைடு (Au2S) தங்கம்(I) சேர்மங்களின் கரைசல் வழியாக ஐதரசன் சல்பைடை செலுத்தி வினைபுரியச் செய்வதன் வழியாக தங்கம்(I) சல்பைடு உருவாகிறது.
*தங்கம்(III) சல்பைடு: Au2S3, தண்ணீரின் முன்னிலையில் இது நிலப்புத்தன்மை அற்றதாக உள்ளது. 
*தங்கம் தெல்லூரைடுகள்: Au2Te3, Au3Te5, and AuTe2 (தோராயமான வாய்ப்பாடு) போன்ற சேர்மங்கள் யாவும் விகிதவியல் முறைப்படி உருவாகாத சேர்மங்கள் ஆகும். இவையனைத்தும் உலோகங்களைப் போல கடத்தும் பண்பு கொண்டவையாக உள்ளன. Au3Te5  என்ற தங்க தெல்லூரைடு மிகக் குறைந்த வெப்பநிலையிலும் மீக்கடத்தியாகச் செயல்படுகிறது. 
காலாவெரைட்டு, கிரென்னரைட்டு (AuTe2) பெட்சைட்டு ( Ag3AuTe2) மற்றும் சில்வனைட்டு (AgAuTe4) போன்ற இயற்கையில் தோன்றும் தங்கத் தெல்லூரைடுகள் அனைத்தும் தெல்லூரியம் மற்றும் தங்கம் ஆகிய தனிமங்கள் இரண்டுக்கும் பொதுவான சிறுபாண்மை கனிமங்களாகும். தெல்லூரைடின் கனிமங்களின் பட்டியலைக் கண்டால் இயற்கையில் தோன்றும் கனிமங்களான இவற்றைப் பற்றிய கூடுதல் தகவல்களைப் பெற முடியும்.
## மேற்கோள்கள்

பகுப்பு:தங்கத்தின் சேர்மங்கள்
பகுப்பு:ஆக்சைடுகள்
பகுப்பு:சல்பைடுகள்
பகுப்பு:தெலூரைடுகள்
பகுப்பு:விகிதவியலுக்கு ஒவ்வா சேர்மங்கள்
ஹாரி கேன்

**ஹாரி எட்வர்டு கேன்** (*Harry Edward Kane*, 28 சூலை 1993) இங்கிலாந்து தொழில்முறை கால்பந்து விளையாட்டாளர்.  இங்கிலீஷ் பிரீமியர் லீக் போட்டிகளில் டோட்டென்காம் ஆட்சுபர் கால்பந்துக் கழகத்திற்காக  அடிப்பாளராகவும் இங்கிலாந்து தேசிய அணியின் அணித்தலைவராகவும் உள்ளார்.

கேன் டோட்டென்காமிற்காக முதலில் யூஈஎஃப்ஏ யூரோப்பா கூட்டிணைவு போட்டியில்  25 ஆகத்து 2011 அன்று விளையாடத் தொடங்கினார். இதற்கு முன்னால் லெய்ட்டன், மில்வால், லெஸ்டர் சிட்டி, நார்விச் சிட்டி கழகங்களுக்கு கடனாக தரப்பட்டு விளையாடியுள்ளார்.

டோட்டென்காமிற்காக வழமையாக 2014–15 பருவத்திலிருந்து விளையாடத் தொடங்கினார்.  இப்பருவத்தில் 31 கோல்கள் அடித்திருந்தார்; இதில் 21 கோல்கள் லீக் நிலையில் எடுத்திருந்தார். ஆண்டின் இளைய சாதனையாளராகவும் தேர்ந்தெடுக்கப்பட்டார். 2015–16, 2016–17 பருவங்களில் பிரீமியர் லீக்கில் மிக அதிகமான கோல் எடுத்தவராகத் திகழ்ந்தார்.  டோட்டென்காம்  இந்த இரு பருவங்களிலும் யூஈஎஃப்ஏ வாகையர் கூட்டிணைவு போட்டியில் பங்கேற்க தகுதிபெற உதவினார். ஆறுமுறை மாதத்தின் சிறந்த லீக் விளையாட்டாளராக தேர்ந்தெடுக்கப்பட்டார். நான்கு பருவங்களில் ஆண்டின் சிறந்த விளையாட்டாளராகவும் தேர்ந்தெடுக்கப்பட்டார்.  டோட்டென்காமிற்காக 100 கோல்கள் அடித்துள்ளார். அந்தக் கழகத்தின் அனைத்துக்கால கோல் சாதனையாளர்களின் பட்டியலில் ஆறாம் இடத்தில் உள்ளார்.

பன்னாட்டாளவில் இளையோர் போட்டிகளில் இங்கிலாந்தின் சார்பாக விளையாடியுள்ளார்.  மார்ச்சு 27, 2015இல் முதன்முதலில்  இங்கிலாந்து தேசிய அணிக்காக   யூரோ 2016 போட்டிகளின் முன்னேற்பாடுகளின்போது ஆடத்தொடங்கினார். *[[தி கார்டியன்]]* இவரை 2017ஆம் ஆண்டில் புவியின் ஐந்தாம் சிறந்த கால்பந்து விளையாட்டு வீரராக தேர்ந்தெடுத்துள்ளது..
## மேற்கோள்கள்

பகுப்பு:இங்கிலாந்து காற்பந்தாட்ட வீரர்கள்
பகுப்பு:1993 பிறப்புகள்
பகுப்பு:2018 உலகக்கோப்பை காற்பந்து வீரர்கள்
பைபெரோசீன்

**பைபெரோசீன்** *(Biferrocene)* என்பது [(C5H5)Fe(C5H4)]2 என்ற வாய்ப்பாட்டைக் கொண்ட கரிம உலோகச் சேர்மம் ஆகும். பெர்ரோசீனை முறையான ஐதரசன்  பிணைப்பு நீக்க வினைக்கு உட்படுத்துவதால் பைபெரோசீன் உருவாகிறது. இபபெரோசீன் பைபீனைல் மற்றும் பென்சீன் போன்ற சேர்மங்கள் இரண்டுடன் இணைந்த தொடர்பையும் கொண்டுள்ளது. ஆரஞ்சு நிறத்துடன் காற்றில் நிலைப்புத்தன்மை கொண்ட திண்மமாகவும் முனைவற்ற கரிமக் கரைப்பான்களில் கரையக்கூடியதாகவும் உள்ளது.
 
அயோடோபெரோசீனை உல்மான் பிணைப்பு வினைக்கு உட்படுத்துவதால் பைபெரோசீன் உண்டாகிறது . இதனுடைய ஓர் எலக்ட்ரான் ஆக்சிசனேற்றம் செய்யப்பட்ட வழிப்பொருளான [(C5H5)Fe(C5H4)]2+  அயனி ஒரு வகையான கலப்பு இணைதிறன் சேர்மமாக கவனத்தை ஈர்க்கிறது .
  
பைபெரோசெனைலீன் [Fe(C5H4)2]2 என்ற சேர்மம் இதனுடன் தொடர்புடைய ஓர் சேர்மமாகும். இதில் அனைத்து சைக்ளோபெண்டாடையீனைல் வளையங்களும் பிணைக்கப்பட்டுள்ளன. பைபெரோசீன் முறையாக ஒரு பல்வேலீன் ஈந்தணைவியிலிருந்து வருவிக்கப்படுகிறது. பைபெரோசெனைலீன் [Fe(C5H4)2]2 சேர்மம் இரண்டு ஈந்தணைவிகளில் இருந்து வரவழைக்கப்படுகிறது. 

## மேற்கோள்கள்

பகுப்பு:பெரோசீன்கள்